Помнете, че за фотосесията плаща клиентът, а за извънредния труд - ние.
Не допускайте снимките да се проточат.
Но рекламата трябва да е хубава, нали?
Да, все едно.
Хрумна ми нещо. Да си направим пикник в конферентната зала?
Аз няма да мога.
Не казах кога. - Знам.
Хайде де, Барбара. Може да е забавно.
Ще се опознаем, ще пораздвижим атмосферата.
Работила съм с тези хора и преди.
По-раздвижени няма да станат.
Ще видим тази работа, Бабс. - Недейте.
Да. Усетих се още щом го казах.
Аз тръгвам.
Желая ви чудесен ден.
Не правете нищо, което аз не бих направила.
Какво не би направила?
ТЕД ЛАСО
Добро утро, Виет...
Тед!
Я кой е тук! Здрасти, Кийли. - Тед.
Трент Крим! Не е истина. Радвам се да те видя.
Долу има цял плик с твои ластици за коса. Слез да си ги вземеш, ако още ги искаш.
Благодаря. Г-н Крим моли да следи клуба ни тази година.
Иска да напише книга за нас. - Така ли?
Според мен има какво да се разкаже. - Идеята е чудесна.
Но ти, като мениджър, имаш последната дума.
Добре...
Боже, направо...
Не.
Защо пък не! Кога можеш да започнеш?
Няма какво да чакаме. Освен късметлийския час 11,11.
Или 23,11, ако си в някоя военна база или в "Евро Дисни".
Добре, решено е.
Чудесно. Трент, добре дошъл.
Майко мила.
Зава напуска "Ювентус".
Ами децата им? Извинявам се, не ми говореше нищо.
Реших, че е герой от гръцката митология.
Зава е отличен нападател и напуска италианския си клуб.
Чао, Пепе.
Иска да играе във Висшата лига,
защото жена му била фен на "Офисът" и иска да живее в Англия.
Бъркаш със Скрантън, Пенсилвания. - Британският сериал, Тед.
Вярно, вие ни изпреварихте.
Страхотно ще е да купим Зава.
Ще настане фурор. Той има 90 милиона последователи.
Веднъж написа само "седем милиона харесвания" и получи десет.
Да, но е много скъп. А и не си ли пада малко примадона?
Да, грандиозна примадона.
Сменя отборите, както ти - маникюристките.
От изпаренията ставам твърде откровена.
Моля те, не го публикувай.
За 15 години Зава е играл в 14 отбора,
оставяйки след себе си хаос и трофеи.
Красиви, лъскави трофеи.
Да, но кой ще иска да търпи капризите му?
Всеки, който може да си го позволи.
"Челси", "Арсенал", "Юнайтед", "Уест Хам".
Да се пробваме тогава.
Ще стиснем юмруци и ще го изтърпим.
Ако в юмрука стискаме фъстъци, може. "Скитълс" - не, благодаря.
Боята се разтича и полепва по пръстите.
Това може да го публикуваш.
Чудесно. Да организираме среща. - Супер!
Да купим Зава!
Зава-даба-ду!
Да действаме. - Колко вълнуващо.
Правилно ли заключавам, че ще ухажвате капризен играч, който не ви е по джоба,
само защото бившият ви съпруг го иска?
Не.
Да.
Чудесно.
Хайде де, казвай.
Как е да дирижираш собствен "Кийли Стрийт Бенд"?
Много е добре. - Така ли? Браво.
Но ми се иска колегите да се поотпуснат малко.
Да ти дам ли един съвет? - Да.
Правете нещо заедно.
Извън работа.
Страхотна идея.
Може да наема шаман и да пием аяуаска по лунно затъмнение.
Аз си мислех за ескейп стая, но вкусове разни.
Беше ми приятно. - Благодаря.
Кийли! - Айзък, здравей! Добре ли си?
Да. Ще ми уредиш ли сделка за обувки?
С удоволствие. Предпочитана марка?
Без марки, просто обувки, по принцип.
Ще проуча нещата.
Здравейте. - Кийли!
Здрасти, Кийли.
Здравей, Джейми. - Как си?
Добре, а ти?
И аз, да, не е зле. Тъкмо бях на фитнес. - Чудесно.
Радвам се, че си добре. Чао.
Брато. - Как е?
Кийли и Рой са скъсали.
Какво? Кой ти каза?
Не кой, а какво, брато. Кинесиката.
Езикът на тялото. Виж ги само.
Не се гледат. Кийли е скръстила ръце.
Рой се стяга. Това си е наука.
Какво искаш? - С Кийли сте скъсали?
Кой ти каза? - Никой.
Езикът на тялото.
Защо, вярно ли е?
Що за физиономия? - Нарича се съпричастност, старче.
Като човек, зарязан от Кийли, мога да те разбера.
Не ме заряза тя. - Ти ли беше? Защо?
Не ми се говори. Защо дойде?
Нека позная. Гласиш се да я поканиш на среща, нали?
Не, просто... Исках да видя дали си добре.
Тъпак.
Какво? - Щях да те прегърна.
Налетя ми твърде бързо. - Боже, извинявай.
Забравям колко плашливи са старците заради войната.
Просто исках да те утеша. - Не е нужно.
И ти казах, че не ми се говори. Нито дума, ясно ли е?
Добре, ще си мълча.
И ти не казвай нищо, Уилям!
Добре, няма.
И аз преживях нещо като раздяла, така че ми е познато.
Може да излезем заедно тримата, да ударим някоя бира, шот...
Или коктейл. Като ергенчета.
Или пък просто ще си мълча. Добре, разбрах.
Наистина ходиш насън. Не знам какво друго да ти кажа. Точка.
ПРЕОБРЪЩАНЕ НА ПИРАМИДАТА
Здрасти, тренер.
Какво правиш?
Преглеждам една от твоите книги за футболни стратегии.
Как ти се струва?
Толкова се озорих със съдържанието,
че май ще изчакам да излезе на филм.
Имам два въпроса. Какво ще кажеш, ако подпишем със Зава?
Значи одобряваш? - Зава? Да.
Втори въпрос. Кой е Зава?
Жива легенда. Знаеш го.
Съвсем не, момче.
БУДЕН ГРАЖДАНИН
Защо ми пускаш "Буден гражданин"?
Стой.
Стига бе.
Защото това е Зава.
Това е Зава?
Нямах представа, че играе футбол.
Казах "футбол", без да се замисля.
Виж ти, книгата действа.
Часът е 11,11. Пожелай си нещо.
Какво си пожела? Сподели, тренер. - Тайна.
Да не пречи на моето.
Всеки е за себе си. - Я млъквай!
Върни си думите. - Сега пък какво?
Върни ги. - Няма как, вече съм ги казал.
Момчета, какво има?
Чухме нещо ужасно притеснително.
Че ще вземаме Зава ли?
Какво? - Ще вземаме Зава?
Точно преди 30 секунди си го пожелах.
Чакайте, не... Спрете се!
Щом не е Зава, защо бяхте притеснени?
Понеже Трент Крим ще пише книга за нас ли? - Какво?
Ще пише за Зава, който идва при нас ли?
Не, ще пише книга за отбора.
Зава ще пише за нас? - Не, Трент Крим.
Защо Зава ще пише за Трент Крим?
Стига! Чакайте малко.
Щом не сте знаели за Зава, което е под въпрос,
както и за Трент Крим, което е сигурно,
защо си крещяхте?
Рой и Кийли са скъсали.
Тренер!
Съжалявам, добре съм. Малко ми се зави свят. Благодаря.
Какво става?
Тарт!
Нищо не съм казал.
Ще те убия!
Като дойдох, говореха, че вземаме Зава.
Какво? Вземаме Зава?
Рой, искаш ли да го обсъдим?
Няма да говоря за мен и Кийли.
Не, имах предвид Зава. Да поговорим все пак?
Идеално. Той е луд, но с него ще печелим.
Този път имах предвид теб и Кийли.
Мамка му. - Уил, ела за малко.
Ето ме.
Иди до апартамента ми и донеси от бюрото диска "Музика за раздяла".
Ясно. Какво е "диск"?
Майчице. - Отивам.
Ето ти ключа.
Имам си. - Вярно.
Нямаш грижата.
Рой, виж, насреща сме.
Всички сме били зарязвани, нали?
Не ме е зарязала. Аз скъсах с нея.
Какво?
По-зле няма накъде.
Това е съблекалнята. Момчета.
Познавате Трент Крим. - Господа.
Този какво прави тук? - Трент ще пише книга за нас този сезон.
Да го приветстваме с отворени обятия и умове.
Да, разбира се.
Отворете си ушите!
Няма да казвате нито дума на този тъпак,
освен ако не искате да ви счупя главите!
Спокойно.
Добре...
Ще уточним подробностите.
Но дотогава, добре дошъл, Трент.
Така де, разкарай се, Крим.
ТЕД: ТОКУ-ЩО РАЗБРАХ. КАЖИ КЪДЕ И КОГА. ЗНАМ ЗАЩО.
И стоп! Благодаря. Продължаваме.
Сега агънцето ще удари една чашка "Кафка мини" и хоп!
Ще се превърне в разкошен лъв.
Чудесно, но няма да караме агнето да пие наистина, нали?
Не, разбира се. - Добре.
От лабораторията изрично ни казаха агнето да не пие.
Иначе моментално ще умре.
Заради ензимите.
Напълно ми е ясно.
Според мен не й е ясно. - И аз мисля така.
Жива да не бях, Кийли Джоунс.
Жива да не бях, Шанди Файн?
О, боже! Не знаех, че се занимаваш с това. - А аз - че имаш пола до под дупето.
Ти ми завлече не една и две. - Мои са си вече!
За спомен от квартирата ни.
Как са другите момичета? Клоуи? - Взе футболист.
А Ема? - Взе футболист.
А ти? - Взех футболист, разведох се с него
и сега пак танцувам.
Но стига толкова за мен. Видях те във "Ванити Феър".
Напълно облечена. Разплаках се.
Всички се гордеем с теб.
Но защо?
Защото преуспя съвсем сама.
На какво смърди?
Извинявам се. Агнешките дърдонки доста вонят.
Благодарете се, че Кларис е на повече от месец.
Преди седмица акото й беше като кисела, жълта паста за зъби.
Не ги мети. Защипвай ги като суши, иначе ще се размажат.
Имах мъж футболист.
Точно така, благодаря.
Кийли.
С Джими смятаме, че клубът изглежда празен.
Трябва да е претъпкан. Има ли как да намерим още стотина статисти?
Веднага ли? - Да.
Може да приложите стробоскопичен ефект и да снимате по-отблизо.
Така ще изглежда претъпкано и ще спестите пари.
Чудесна идея. - Да пробваме. Много благодаря.
Виж ти, командваш парада. - Може някой ден и аз да успея като теб.
Да.
"УЕСТ ХАМ" ИСКА ЗАВА
Здравей, майко.
Боже, миличка, така се радвам да чуя гласа ти.
Снощи сънувах, че са те убили.
Не, жива съм си.
Защо си в хотелска стая?
Нямаше ли да ходиш на излет за духовно пречистване?
Там съм, но не спя навън.
Твърде много звезди.
Имам чувството, че се взират в мен.
Но имам вълнуваща новина.
Говорих с Тиш онзи ден и тя обеща да помисли за среща с теб.
Ясновидката ти е приела
да й платя крупна сума, за да говоря с нея? Изумително.
Не, каза, че ще помисли.
Но според мен би било чудесно,
защото отчаяно се нуждаеш от майчинско напътствие.
Момент.
Хората се събират навън за любимата ми терапия с крясъци.
Затварям, не бива да хабя гласа си.
Чао, саламче. - Ти ми се обади.
Нова информация за срещата със Зава. - Чудесно.
Той отказва среща. - Какво? Но защо?
По думите на екипа му, би било "загуба на време за нас и срам за него".
Каква излишна грубост.
Но хубавото е, че Зава подписва с "Челси". - Какво му е хубавото?
Това, че не отива в "Уест Хам". Директно казва, че няма да подпише с тях.
По дяволите. Това само ще настърви Рупърт.
Обаче е безсилен. - Супер, урочаса ни.
Но аз... - Късно е, урочаса ни.
Смятам, че... - Край.
Браво на теб.
Добър ден.
Здрасти.
Джейми.
Не.
Свежи сте днес.
Хубаво.
Благодаря, че прие да си делим кабинета. Макар и по идея на Тед.
СЪЖАЛЯВАМ
РОЙ
МОРЕТО Е ПЪЛНО С РИБА. СХВАЩАШ ЛИ? ЛАЙЗА
"Ричмънд" срещу "Челси".
За пръв път след оттеглянето ти ще стъпиш там, нали?
Да.
Извинявай.
Издателят ми е. Ще бъда кратък.
Здравей. Да. Не, сега съм тук.
Много добре върви. Още свиквам.
Да. Всички са...
много приятелски настроени.
И аз чувам някакъв шум.
Не съм сигурен. При мен ли е, или при теб?
Знаеш ли... Само момент.
Ще изляза.
Фирмената ви кредитна карта дойде. - Супер, благодаря.
Не я използвайте. - Добре.
Барбара, запознай се с Шанди.
Здравей. - Нашата нова служителка.
На какъв пост е назначена?
Ще бъде консултант
по асоциирано управление
и...
връзки с клиентите.
Добре.
Седни, Шанди. Шанди, нали?
Да. Извинявам се. - Сложи там бонбона.
Бих искала да знам какъв опит имаш в тези сфери.
Във връзките - огромен. За останалото - не толкова.
И в кой университет си учила?
В никой. - Така ли?
Да. - Добре.
С какво си се занимавала преди?
Бях модел. - Да. Добре, благодаря, Шанди.
Добих представа. Наели сте бивша манекенка без опит
и без висше образование на несъществуваща позиция, чудесно.
Добре дошла в екипа, Шанди.
Съжалявам. Ще оправя нещата.
Барбара, искам да говоря с теб.
Държа се изключително грубо с Шанди. Засегна я.
Какво? - Колко много снежни кълба!
Колекционирам ги.
От фирмата ме командироват в различни компании
и от всяко място си купувам снежно кълбо.
Глупаво е. - Не, според мен е много сладко.
Не може да говориш така на хората. Не и тук.
Да, Шанди ми е приятелка. И си права.
Няма опит, но е умна и кипи от енергия. Вярвам в нея.
Явно и фирмата ти има вяра, щом те праща по такива прекрасни места.
АМСТЕРДАМ, ХОЛАНДИЯ
Може би ще усетим колко е хубаво да повярваме в някой друг.
Заедно. Нали?
Координатор "Връзки с клиенти".
Така ще се води.
Добре. В случай че не си разбрала,
онова, предишното, си го измислих.
Здравейте.
Рой. - Не.
Разбирам колебанието ти.
Браниш момчетата и е впечатляващо колко много те уважават.
Трудно се постига, когато смениш попрището.
Аз и в първото май не успях.
Но би могъл поне да ми дадеш шанс.
Разкарай се.
Е, добре.
Започва новият сезон и надеждите се възраждат.
ФК "ЧЕЛСИ"
Освен за АФК "Ричмънд".
Отборът се завръща във Висшата лига след едногодишно отсъствие,
но очакванията са да се задържи за кратко.
Още по-лошото е, че борбата им започва от "Стамфорд Бридж",
стадиона на мъчнопреодолимия клуб "Челси".
Влизането във Висшата лига е като преместване от колиба в палат.
Да му се радват, докато е време.
Господа, добре дошли отново във Висшата лига.
Там ни е мястото, сред елита.
Сякаш не сме си тръгвали.
Ето, момчета.
Мей, поръчах си риба с картофки. - Бургерът е за мен.
Радвам се, че сте тук.
Как е работата? И приятелката ти?
Шанди ли? Добре е. - Радвам се.
ШАНДИ: УТРЕ - МИМОЗИ! КУПИ С КАРТАТА!
Прелива от идеи.
Извинете ме.
Благодаря. Простете. - Нещо ново?
Зава е почти сигурно в "Челси".
Имам потвърждение от достоверен източник.
Кой е той? - Приятелка на жена ми познава агент,
чиято масажистка е и стюардеса в частни самолети.
Днес не е била на смяна, но колежката й, която чете по устните,
е видяла Зава да изговаря думата "Челси" многократно.
Да можех и аз да чета по устните!
Някой виждал ли е Рупърт?
Не, Ребека, не е тук. Дори да беше, нищо не може да направи.
Супер, пак ни урочаса.
Хей, старчок.
Здрасти, Рой. Добре дошъл отново. - Как си?
Чух новината.
Аз скъсах с нея! - Защо? Бяхте си лика-прилика.
Да му се не види!
Вижте, Рой Кент.
Рой Кент!
Обичаме те, Рой!
Той е тук, той е навсякъде!
Рой Кент!
Той е тук! Той е навсякъде!
Рой Кент! Той е тук...
НЯМА ВЕЧЕ ТАКИВА КАТО РОЙ
Какъв мил момент.
Феновете на "Челси" показват обичта си към бившия капитан Рой Кент.
Рой Кент!
Той е тук! Той е навсякъде!
Рой Кент...
Благодаря. - Това Зава ли е?
Ето го! - Вижте, Зава!
Зава!
А ето го и великия Зава.
Дали ще подпише с "Челси" днес? Какво се чува, Крис?
Какво ли не. Публиката, твоят глас
и леко звънтене, защото си ударих главата.
ГОРДОСТТА НА ЛОНДОН ОТ 1905 Г.
Майко...
Джейми. - Какво?
Зава е там.
Е, и? - Сърцето ми ще изхвръкне.
Не съм се притеснявал така, откакто като дете играех за Ел Чапо.
Изчезвай.
Боже мили. Не е за вярване.
ЧЕЛСИ - РИЧМЪНД
Със Зава сме в един и същ град! - Добре че се издокарахме.
Играчите чакат първия съдийски сигнал.
Ето го и него. Започва новият сезон.
Стига, Лесли!
Хюс търси Тод, но "Челси" отнема.
Хрътките са в голяма опасност.
Колко изобретателно. Каква скорост! Дълбока преса.
И "Челси" бележи след красива контраатака срещу "Ричмънд".
Не!
Съкрушително.
Разкарайте тъпите шапки. Носят лош късмет.
Не се научиха.
Няма нищо. - Край на полувремето.
Резултатът е 1:0 за "Челси".
Ако не друго, "Ричмънд" поне издържа досега.
Красота.
Сега пък какво?
Май ни урочасах.
Знаех си!
Бягай да се допиташ до твоите масажистки, които четат по устните.
Добре. Извинете ме.
Простете.
Рупърт ще докопа Зава. - Не се знае.
Преди години, когато бях барманка,
Рупърт се появи в бара с тогавашната си съпруга.
Той беше душата на купона.
Черпеше всички наред, разказваше вицове. Безподобен чаровник.
Остави ми огромен бакшиш. И след около седмица
дойде отново, без жена си, и ме покани на среща.
Отказах, естествено, и той си тръгна. - Кретен.
Но на другата вечер дойде пак. И пак, и пак.
Просто сядаше на бара, пиеше и говореше с мен, докато затворим.
Каза ми: "Дори да не излезеш с мен, струва си само да те опозная".
Романтично, но граничи с тормоз.
След около месец и половина пак ме покани да излезем.
И казах "да" без никакво колебание,
защото вече се смятах за късметлийка, че ме иска.
Накара ме да се чувствам специална. Избраница.
Ето по този начин.
Момчета, слушайте.
Вкарваме един гол и се връщаме в мача.
Но няма как да стане, ако сме благодушни като холмаркски коледен филм.
Какво е това?
Колко удара към вратата имаме?
Един. - Знаех си.
И то май по погрешка. Нали, Дани?
Рикошет от лицето ми. Но лицето ми щеше да вкара гол.
Да, на косъм беше.
Тренер. - Да, Джейми.
Идея. - Кажи.
Всеки път, когато минем средната линия...
Трент, чакай.
Рой, ела за малко.
Какво е "холмаркски коледен филм"?
Не знам защо имаш зъб на Трент,
но искам да бъде изваден веднага.
Защото егото ти саботира не само мача.
Ясно ли е?
Благодаря.
А в холмаркските коледни филми разни жени преоткриват детската си любов.
Обикновено мъжът отглежда елхи.
Може да е Дядо Коледа или принц.
Тъпи са, но разчувстват.
Но най-вече са тъпи.
Обаче и разчувстват.
Стават, ако са без звук.
Сега върви да оправиш нещата.
Крим!
Всъщност е смешно, като крещи така.
Дръж.
"Новакът Рой Кент е прехвалено "дете чудо",
чиято необуздана ярост и посредственост
превърнаха дебюта му във Висшата лига в пълно разочарование."
Знаеш ли чии са тези думи?
Бях на 17 години.
Това ме разби.
Търсех острота на изказа.
Просто се опитвах да си изградя име.
Все гледах да открия недостатъците на хората. Съжалявам.
Няма нищо.
Дай ми го.
Странно е.
Приличахме си тогава. - Така ли?
И двамата смятахме другия за некадърник.
А виж ни сега.
Върви.
Говорете в негово присъствие.
Джейми, какво тръгна да казваш?
Мисълта ми беше, че когато преминем средната линия,
те блокират пролуките.
Да, не пазят нас. Дриблирайте, докато не ви спрат.
Точно така! Набутваме им гол и печелим мача.
Благодаря.
Е?
Говорих с треньора по карате на сина ми.
Ходел е с управителката на фермата за авокадо на Зава...
Давай по същество! - Май ще отиде в "Уест Хам".
Мамка му! - Знаех си.
Рупърт винаги получава каквото иска.
Знаете ли какво?
Щом Рупърт може да омайва Зава, значи и аз мога.
Да! - Извинявам се.
Благодаря.
Второ полувреме.
Крис, дали отборите са направили промени в съблекалнята?
Със сигурност, Арло.
Но футболистите се наместват и публично.
Здравейте. Ребека Уелтън, АФК "Ричмънд".
Бих искала да говоря със Зава.
Никой не говори със Зава.
Току-що видях... - Ребека, скъпа.
Рупърт. Каква приятна изненада.
Ето, г-н Маниън. - Благодаря, Матю.
Поздравления за победата над "Лестър" вчера.
Благодаря. Имаме голям късмет с мениджър като Нейтън.
Истински познавач на играта. Това е голямо предимство.
Зава. Нека ти представя Ребека Уелтън. Бившата ми съпруга.
И собственик на АФК "Ричмънд". - Да, разбира се.
За вас е чест да се запознаем.
До скоро. - Нямам търпение.
Ще изглежда страхотно в синьо и бордо.
Бях малко изненадана, когато купи "Уест Хам".
Мислех, че "Ричмънд" е единствената ти любов.
Явно съм като всеки мъж. Втръсва ми от еднообразието.
Успех този сезон.
Ти си жалък страхливец!
Ако наистина беше толкова велик, можеше да играеш навсякъде.
Но избираш клуб като "Уест Хам", защото е голям и лъскав,
и знаеш, че ще спечели и с теб, и без теб.
Така ще си спестиш въпроса дали още си толкова добър, колкото твърдиш.
И двамата знаем, че не е така. Самочувствието и парите ти са в повече.
И прекаляваш с аспержите.
Защитата на "Ричмънд" удържа мача
и надеждата да се приберат с една точка продължава да е жива.
"Челси" отваря пролука пред Хюс.
И той несъмнено ще се възползва.
Пред Хюс се откриват варианти.
Подава на Тарт.
Това ли е моментът?
Обисаня ще стреля.
Топката е във вратата след рикошет в лицето на Рохас! Великолепно.
За един миг. Не е за вярване!
Исторически гол, 1:1.
Лицето ми вкара гол!
Крис, ти вкарвал ли си с лице?
Вкарвал съм с всяка част на тялото ми. Що за нелеп въпрос?
Страхотно.
Дали Зава е видял?
Стига глупости.
Какво толкова?
Извинете ме.
Как мина?
Омая ли го със сладки приказки? - По-скоро обратното.
Овикала си го.
Да, точно така.
И "Ричмънд" успя да си осигури равенство срещу "Челси" в това вълнуващо дерби.
Браво на нас. - Тръгват си от "Стамфорд Бридж"
със заслужена точка в актива си.
Благодаря, че дойдохте.
Резултатът не е какъвто се надявахме.
ФК "ЧЕЛСИ"
Но съм сигурен, че това, което ще обявя,
ще повдигне духа на нашите фенове.
Да вървим направо в офиса. Тук не е безопасно.
Приветствайте най-новия член на футболен клуб "Челси".
Зава.
Добре дошъл, Зава, сядай.
Само трябва да подпишеш. Ето писалката.
Моля.
Размислих. Зава няма да играе за "Челси".
Не мога да гледам.
Зава ще играе за "Ричмънд".
Тъпак!
Може ли да задържа писалката? - Да.
Какво?
Какво стана?
Ти успя! - О, боже.
Взехме Зава.
Какво? - Взехме Зава, вижте!
На феновете няма да им хареса.
Зава, с нас си, Зава! С нас си, Зава!
Хайде, чао.
Зава идва при нас.
РЕКОРДИ
Тренер, ще се надпреварваме ли до къщи?
Не мога. С Джейн ще ходим на интерактивна пиеса за менструацията.
Добре, дано не ви закъснее.
Поздрави Джейн от мен.
Бих я поздравил, но връзката ни още я плаши.
Лека вечер, момчета. - Лека, тренер.
Какво ще кажете, г-н Крим? Страхотна първа седмица.
Тепърва се започва.
Приятна вечер. - Чао, Рой.
Рой, любопитно ми е, как беше да се върнеш при "Челси"?
Феновете ти се зарадваха.
Не знам. Беше ми... тъжно. Или нещо такова.
Наистина ли? И защо?
През последния ми сезон там играхме мач срещу "Арсенал".
И ги размазахме. - Помня, 3:0.
Но аз играх ужасно.
Нали?
Факт.
Тогава за пръв път в живота ми си помислих,
че вече не съм на ниво.
Давам фира.
И тази мисъл не спря да ме преследва до края на годината.
Знаех, че само ще става по-зле. Затова в края на сезона напуснах.
Всички бяха шокирани. Клубът, запалянковците, пресата.
Не исках да съм от онези, които упорито стоят, докато не ги разкарат
с години закъснение.
Много хора предпочитат да напуснат, преди да са ги уволнили.
Да.
Но днес в мен...
се прокрадна и мисълта...
че трябваше да остана.
И просто...
да се забавлявам.
Но не съм такъв човек.
Явно.
Засега.
Но пък ако не беше напуснал "Челси" тогава,
може би нямаше да се срещнем.
Приятна вечер. - И на теб.
Чао, Рой.
Спортсмен.
Каква дума само. - Да. И е идеална за прякор.
Лека, Тед. - Чао, спортсмен.
Превод на субтитрите Боряна Богданова